Tafelberg was vir besoekers gesluit nadat die liggaam gevind is, terwyl die polisie se forensiese ondersoekers die gebied vir leidrade gefynkam het.
Van Wyk het gesê ŉ nadoodse ondersoek word gedoen om die oorsaak van die vrou se dood en haar identiteit vas te stel. Die polisie het nie gesê hoe lank dié proses na verwagting gaan duur nie.
Haar man, Chris Nikoi, het ná die vonds aan die media gesê hy weet nie of die liggaam dalk dié van sy vrou is nie en wag vir terugvoer van die polisie.